Gweddiau yn yr ystafell, i'w harferu gan bob Cristion defosionawl. Wedi eu casclu allan o'r cydymmaith goreu, gan awdwr yr unrhyw.

Gweddiau yn yr ystafell, i'w harferu gan bob Cristion defosionawl. Wedi eu casclu allan o'r cydymmaith goreu, gan awdwr yr unrhyw.

Table of contents

Title page

AT Y DARLLENYDD.

§

GWEDDIAU Yn y 'Stafell.

§

Gweddiau am y Boreu a'r Nos.

§

Am Faddeuant a Gras.

§

Cyfryngiad.

§

§

§

§

§

Gweddi ferr am y Boreu.

Gweddi ferr am y Nos.

§

Gweddiau i'w dywedyd gan rai priodol.

§

§

Gweddiau i'w dywedyd gan rai a fo aphlant iddynt.

§

GWEDDIAƲ i'w dywedyd ar ddyddiau Ympryd a gostyngeiddrwydd.

PSal. 51.

§

§

§

GWEDDIAƲ i'w dywedyd yn amser trallod a blinderau.

§

§

§

§

§

§

GWEDDIAƲ trosoch eich hun, neu arall, yn Glaf.

§

§

GWEDDIAƲ trosoch eich hun, nen arall, lle na weler fawr obaith ô wellhad.

GWEDDIAƲ tros eich Plentyn Claf.

§

§

Gweddiau trosoch eich hun, neu arall, mewn blinder meddwl, neu anheddwch Cydwybod.

§

§

§

Gweddiau i'w dywedyd cyn yr eloch i'r Eglwys.

§

§

§

Gweddiau i'w dywedyd pan ddeloch allan o'r Eglwys.

§

§

§

§

Gweddiau ar ddyddiau Sacrament. Y boreu cyn yr eloch allan o'ch ty.

§

§

§

§

§

Gweddiau i'w harferu ar eich dychweliad adref o'r Sacrament.

§

§

§

§

[Page]

GWEDDIAU YN YR YSTAFELL, I'w harferu gan bob Cristion Defosionawl.

Wedi eu casclu allan o'r CYDYMMAITH GOREU, gan Awdwr yr unrhyw.

Matth. 6. 6.

Ond tydi pan weddîech dôs i'th 'Stafell, ac wedi cau dy ddrws, gweddia ar dy Dâd yr hwn sydd yn y dirgel; a'th Dâd yr hwn a wêl yn y dirgel, a dâl i ti yn yr amlwg.

Argraphedig yn Rhydychain gan L. Lichfield 1693.

AT Y DARLLENYDD.

[Page]

YN y rhag-ymadrodd i'r Cydymmaith Goreu, mi a roes rai Cyfarwyddiadau, pa fodd y gallei y Gweddiau hynny a amcanwyd yn bennaf i'w harferu yn gyhoedd, wasanaethu hefyd un dyn pan ymneullduei i'r dirgel. Ac er bod y cyfarwyddiadau hynny wedi eu rhoddi i lawr yn ddigon eglur; etto fe alle, nad allan rhai mwy annyscedig ddeall mo'nynt; fe alle eraill hefyd, gan dybiaid fod yn ormod poen eu canlyn hwy, o achos hyn yscatfydd fod wedi eu llwyr ddigalonni oddiwrth arfer y Defosiwnau eu hunain

Pan fynegwyd hyn i mi, ac y dymunwyd hefyd, fod i mi er mwyn y rhain dynnu sylwedd y Gweddiau dywededig i ddau neu dri o Golectau, a'u gwneuthur hwy etto i wasanaethu yn well angenrheidiau poh un yn y 'Stafell mi a gytiuna is a hyn yn rhwydd ac a addewais wneud fyngorau. Mae'n ambossibl yn wir i'r rhai doethaf fyth ddarparu y cyfryw ffurf o [Page] eiriau ac a attebant Ddiffygion ac angenrheidiau dirgel gyflwr pob dyn. Cymmaint ac ellir ei wneud yn hyn ymma yw rhoddi i lawr y cyfryw bethau Cyffredinoly dylei bob Cristion weddio am danynt, a chymmhwyso eu hymadroddiou felly, fel y gallo pob gweddiwr eu cyfaddasu yn rhwydd at ei achosion priodol ei hun.

Yr awrhon mae'r ddau ymma i'w canfod yn wîr amlwg yngweddiau Defosionawl ein Heglwys ni, ac os nid ydynt yn union felly yn y rhannau hyn o'r unrhyw a dducpwyd ymma ynghyd yn y gwaith hwn, ar y gweithiwr yn unic y mae yr bai. O ran ni eill pûr feini gwerthfawr os torrir hwy yn gelfyddgar, a'u cyflêu yn union, byth fethu eu dangos eu hunain yn fwyaf manteisiol. Pa fodd bynnac os cyfeirir y Gweddiau hyn yn union i'r un diben ac y darparwyd hwynt, nid wyf yn ammeu na ddygant ogoniant i Dduw, anrhydedd i'r. Eglwys (geiriau perffaith ac iachus yr hon ydynt) a chyssur tragywyddol i bob enaid a'u harfero.

§

§

[Page]

Y CYNHWYSIAD.GWeddiau am y Boreu a'r Nôs, sef.

Cyffes. | Ty Dalen. 1
Am faddeuaut a gras. | 3
Cyfryngiad. | 5
Diolch. | 7
Gweddi ferr am y Boreu. | 9
Gweddi ferr am y Nôs. | 10
Gweddi tros rai priodol. | 11
Gweddi tros y rhai a fo a phlant iddynt. | 14
Gweddiau i'w dywedyd ar ddyddiau ympryd a gostyngeiddrwydd. | 16
Gweddiau i'w dywedyd Yn amser trallod a blinderau. | 17
Gweddiau trosoch eich hun, neu arall, yn Glaf. | 20
Gweddiau trosoch eich hun, neu arall, y fo heb fawr obaith ô wellhad. | 22
Gweddiau Tros blentyn Claf. | 24
Gweddiau trosoch eich hun, neu arall, mewn blinder meddwl a chydwybod. | 25
Gweddiau cyn yr eloch i'r Eglwys. | 27
Gweddiau Pan ddeloch allan o'r Eglwys. | 29
Gweddiau ar ddyddiau Sacrament i'w dywedyd y Boreu cyn yr eloch allan o'ch Ty. | 30
Gweddiau ar ddyddiau Sacrament i'w dywedyd yn ol eich dychweliad adref. | 33

GWEDDIAU Yn y 'Stafell.

[Page]

§

Gweddiau am y Boreu a'r Nos.

HOll-alluog Dduw, Tâd ein Harglwydd Iesu Grist, gwneuthur-ŵr pob dim, barn-wr pob dyn, yddwyf yn cydnabod, ac yn ymofidio dros fy amryw bechodau a'm hanwiredd, y rhai o ddydd i ddydd yn orthrwm a wneuthum, ar feddwl, gair, a gweithred, yn erbyn dy dduwiol Fawredd, gan annog yn gyfiawnaf dy ddigofaint a'th fâr i'm herbyn. Myfi a ddilynais ormod ar amcanion a chwantau fynghalon fy hunan; myfi a wneuthum yn erbyn dy sancteiddiol gyfreithiau: Myfi adewais heb wneuthud y pethau, a ddylaswn eu gwneuthur. Ymma Cyfaddef dy bechodau neullduol oEsceulusad. Ac a wneuthum y pethau, ni ddylaswn eu gwneuthur. Ymma cyfaddef dy bechodau neullduol o Weithred. Ac nid oes iechyd ynof, eithr tydi, o Arglwydd, cymmer drugaredd arnaf ddrŵg [Page] weithred-ŵr truan; Arbet fi, o Dduw, yr hwn wyf yn cyffessu y meiau. A chaniadhâ i mi yr hwn 'y cyhuddir fy nghydwybod gan bechod, trwy dy drugarog faddeuant fod yn ollyngedig trwy Grist ein Harglwydd. Crêa a gwna ynof newydd a drylliedig galon; fel y bo i mi gan ddyledus ddoluriaw am fymhechodau, a chyfaddef fynhrueni, allu caffael gennyt, Duw yr holl drugaredd, gwbl faddeuant a gollyngdod, trwy Iesu Grist ein Harglwydd; yr hwn o'th dyner drugaredd a roddaist i ddioddef angeu ar y groes er fy mhrynu, yr hwn a wnaeth yno (trwy ei offrymmiad ei hun yn offrymmedic unwaith) gyflawn, berffaith, a digonawl aberth, offrwm ac iawn dros bechodau yr holl fŷd. Arbet myfi am hynny Arglwydd daionus. Na ddwg dy wâs i'r farn, yr hwn wyf bridd gwael. a phechadur truan, eithr ymchwel felly dy lid oddiwrthyf, ac felly bryssia i'm cynnorthwyo yn y bŷd hwn, fel y gallwyf byth fŷw gyda thi yn y bŷd a ddaw.

Amen.

§

[Page]

Fel y galloch yn haws alw i'ch côf pa bechodau neullduol y buoch euog o honynt, cyn y dechreuoch gyfaddef, i'ch cymmorth yn yr unrhyw darllenwch yn ofalus y Llech-rês o bechodau yn niwedd y Cydymmaith Goreu.

Am Faddeuant a Gras.

HOll-alluog a thragywyddol Dduw, yr hwn yn wastad wyt barottach i wrando, na nyni i weddio, ac wyt arferol ô roddi mwy nac a archom, neu a ryglyddom; tywallt arnaf amlder dy drugaredd, gan faddeu i mi y cyfryw bethau ac y mae fy nghydwybod yn eu hofni, a rhoddi i mi y cyfryw ddaionus bethau, nad wyf deilwng i'w gofyn, ond trwy ryglyddon a chyfryngiad Iesu Grist ein Harglwydd. Er mŵyn pa un, ô Arglwydd, dyro i mi wîr edifeirwch, maddeu i mi fy holl bechodau, fy Esceulustra, a'm Hanwybod; a chynnyscaedda fi â rhâd dy Yspryd glân, i wellhâu fy muchedd yn ol dy air sanctaidd. Marweiddia a llâdd bôb rhyw anwiredd ynof, a nertha fi a'th râs, fel trwy fuchedd ddiniweid a ffŷdd ddiyscog hyd angeu, y gogoneddwyf [Page] dy Enw bendigedic. Caniadhâ i mi râd i wrthladd profedigaethau y bŷd, y cnawd a'r cythraul, ac a phûr galon a meddwl i'th ddilyn di yr unic Dduw. Rhynged bodd i ti uniawni, sancteiddio, llywodraethu fynghalon a'm corph yn ffyrdd dy ddeddfau, ac yngweithredoedd dy orchymmynion, megis trwy dy gadarnaf nodded, ymma ac yn dragywyddol, y gallwyf fod yn gadwedig gorph ac enaid, fel y gallwyf ryngu bodd i ti ar ewyllys a gweithred; fel y gallwyf ddeall a gwybod yr hyn a ddylwn i wneuthur, a chael hefyd râd a gallu yn ffyddlon i wneuthur yr unrhyw. Planna yn fynghalon gariad dy Enw, ychwanega ynof wir grefydd, maetha fi a phobdaioni, ac o'th fawr drugaredd cadw fi yn yr unrhyw. Caniadhâ fod i'th râd bôb amser fy rhagflaenu a'm dilyn; a phâr i mi yn wastad ymroddi i bôb gweithred ddâ, fel yn fy holl weithredoedd, dechreuedic, annherfynedic, a therfynedic ynot ti, y gallwyf foliannu dy sanctaidd Enw, ac yn y diwedd gael gan dy drugaredd fywyd tragywyddol, trwy Iesu Grist ein Harglwydd.

Amen.

§

[Page]

Cyfryngiad.

O Arglwydd Creawdr, a Cheidwad pôb dyn, yn ostyngedic mi attolygaf iti tros bôb 'stâd a grâdd o ddynion, ar fôd yn wiw gennyt hyspysu iddynt dy ffyrdd, dy iechydwriaeth i'r holl genhedloedd. Trugarhâ wrth yr holl Iddewon, Twrciaid, Anffyddlonion, a Hereticiaid, a chymmer oddiwrthynt bob anwybodaeth, caledwch calon, a thremyg ar dy Air; ac felly dŵg hwynt adref, wynfydedig Arglwydd, at dy braidd, fel y bont gadwedig ym-mhlith gweddillion y gwir Israeliaid, a bod yn un gorlan dan yr un bugail Iesu Grist ein Harglwydd. Yn bennaf erfyniaf arnat tros lwyddiannus 'stâd yr Eglwys Gatholic, fel gan gael ei harwain a'i llywio gan dy Yspryd grasusol, y caffo pawb yn eu galw eu hunain yn Gristianogion eu tywys ar hyd ffordd y gwirionedd, a chynnal y Ffydd mewn undeb yspryd a rhwymmyn tangneddyf ac uniondeb buchedd. Mi attolygaf i ti megis tros y deyrnas hon yn gyffredinol, felly yn enwedig tros y Brenhin a'r Frenhines, deilyngu o honot lywio a rheoli eu calonnau, fel y gallont hwy [Page] yn eu holl feddyliau, geiriau, a gweithredoedd, yn wastad geisio dy anrhydedd di a'th ogoniant, a myfyrio felly i'n cadw ni: fel y bo heddwch a dedwddwch, gwirionedd a chyfiawnder, ffydd a duwioldeb yn sefydlog yn ein plith trwy'r holl Genhedlaethau. Felly bendithia hwy, o Arglwydd, a'r holl Frenhinol deulu a gwlith dy nefol yspryd, fel y bo iddynt oll gan ymddiried yn wastad yn dy ddaioni, a bod yn amddiffynnedig gan dy allu, a choronedig a'th rasol a diball ffafr, gael parhâu ger dy fron, mewn iechyd, heddwch, llawenydd, ac anrhydedd, hir einioes a ffynnadwy ar y ddaiar: ac yn ol y suchedd hon mwynhâu bywyd a gogoniant tragywyddol yn nheyrnas Nef. Teilyngu o honot lewyrchu yr holl Escobion, Offeiriaid a Diaconiaid ag iawn wybodaeth a deall dy air: ac iddynt hwy trwy eupregetha'u buchedd, ei fynegu a'i ddangos yn ddyladwy. Teilyngu o honot gynnyscaeddu Arglwyddi 'r Cyngor, a'r holl Fonedd, a gras, doethineb a deall. Teilyngu o honot fendithio a chadw y Penswyddogion, gan roddi iddynt ras i wneuthur cyfiawnder ac i faentimio 'r gwir. Teilyngu [Page] o honot fendithio a chadw dy holl bobl, yn enwedig y rheini a wnaethant ddaioni i mi, fynghyfeillion a'm Cyfneseisiaid. Bydded by Dadol law, mi attolygaf i ti, byth arnynt: bydded dy Yspryd glân byth gyda hwynt, ac felly tywys hwy yngwybodaeth dy air, modd y gallont yn y diwedd swynhâu bywyd tragywyddol. Teilyngu o honot fadden i'm gelynion, erlyn-wŷr, ac ysclandrwŷr, a throi eu calonnau. Ac yn ddiweddaf yr wyf yn ostyngedic yn attolygu i ti o'th ddaioni, Arglwydd, gomfforddio a nerthu pawb ac y sy 'n y bywyd trangcedic hwn, mewn trwbl, tristwch, angen, clefyd, neu ryw wrthwyneb arall, eu diddanu a'u cymmorth, yn ol angenrheidiau pob un, gan roddi iddynt ymmynedd dan eu dioddefiadau, a dedwyddol ymwared o'u holl gystuddiau. A hyn a erfyniaf er mwyn Iesu Grist.

Amen.

§

§

HOll-alluog Dduw, Dâd y trugareddau, yr wyfi dy wâs annheilwng yn rhoddi i ti ddiolch gostyngeiddiaf a ffyddlonaf am dy holl ddaioni a'th drugareddau i mi ac i bob dŷn. Mi a'th fendithiaf am ein creadigaeth, am fyngwastadol gadwraeth (vn enwedig y dydd [Page] hwn (neu y nôs hon) ac am holl fendithion y bywyd hwn. Eithr uwchlaw pob dim am dy anfeidrol gariad ym mhrynedigaeth y bŷd trwy ein Harglwydd Iesu Grist, am y moddion ô râs, ac am obaith gogoniant. Ymhellach, mi a roddaf i ti ostyngeiddiaf ddiolch am i ti fynghorphori i'th lân Eglwys, am fod yn wiw gennyt fyngalw i wybodaeth dy râs, a ffydd ynot: Ychwanega yr wybodaeth hon, a chadarnhâ y ffŷdd hon ynof yn wastad. Dyro i mi iawn ymsynniad ar dy holl drugareddau, fel y bo fynghalon yn ddiffuant yn ddiolchgar, ac fel y mynegwyf dy foliant, nid a'm gwefusau yn unic, eithryn fy muchedd, trwy ymroddi i'th wasanaeth, a thrwy rodio ger dy fron mewn sancteiddrwydd ac uniondeb tros fy holl ddyddiau, trwy Iesu Grist ein Harglwydd, i'r hwn gyda thydi a'r Yspryd glân bîd yr holl anrhydedd a'r gogoniant byth bythoedd.

Amen.

§

EIn Tâd yr hwn wyt yn y Nefoedd, sancteiddier dy Enw. Deuet dy deyrnas. Bîd dy ewyllys ar y ddaiar, megis y mae yn y Nefoedd. Dyro i ni heddyw ein bara beunyddiol A maddeu [Page] i ni ein dyledion, fel y maddeuwn ni i'n dyled-wŷr. Ac nac arwain ni i brofedigaeth; eithr gwaret ni rhag drŵg: Canys eiddot ti yw'r deyrnas, a'r gallu, a'r gogoniant yn oes oesoedd.

Amen.

§

IRasusaf drugaredd a nodded Duw, yr wyf yn fyngorchymmyn fy hunan, y dydd hwn (neu y nos hon) ac yn dragywydd. Yr Arglwydd a'm bendithio, ac a'm catwo; llewyrched yr Arglwydd ei wyneb arnaf, a thrugarhâed wrthyf. Dyrchafed yr Arglwydd ei wyneb arnaf, a rhodded i' mi dangneddyf yr awr hon ac yn oes oefoedd.

§

[Os bydd eich negeseuon mor bwysfawr, ag na chaniadhânt i chwi amser i arferu yr holl weddiau sydd o'r blaen, yna dechreuwch ar y Diolch, a chyssylltwch attynt y Weddi ferr amy Boreu, neu yr Nos, megis y canlyn.]

Gweddi ferr am y Boreu.

OArglwydd nefol Dâd, Holl-alluog, a thragywyddol Dduw, yr hwn a'm cedwaist yn ddiangol hyd ddechreu 'r dydd heddyw, amddiffyn fi ynddo a'th [Page] gadarn allu, a chaniadha na syrthiwyf y dydd hwn mewn un pechod. ac nad elwyf mewn neb rhyw berygl, eithr bod fy holl weithredoedd wedi eu trefnu a'u llywiaw wrth dy lywodraeth, i wneuthur yn wastad y peth sydd gyfiawn yn dy olwg di, trwy Iesu Grist ein Harglwydd. O Amddiffyn fi a'th ras nefol, fel y byddo i mi barhau yn eiddot ti byth, a pheunydd gynyddu yn dy yspryd glan fwy-fwy, hyd oni ddelwyf i'th deyrnas dragywyddol.

Amen. Ein Tad, &c.

Gweddi ferr am y Nos.

GOleua fy nhywyllwch, mi attolygaf i ti o Arglwydd, a thrwy dy fawr drugaredd amddiffyn fi rhag pob perygl ac embydrwydd y nos hon, er serch ar dy un Mâb ein Iachawdwr Iesu Grist. Yn Enw pa un, o Dduw, i'm gorchymmynnaf fy hunan i'th drugaredd a'th nodded y nos hon ac yn dragywydd. O Arglwydd, bendithia a chadw fi. Arglwydd, llewyrcha dy wyneb arnaf, a thrugarha wrthyf. Dyrcha, Arglwydd, dy wyneb arnaf, a dyro i mi dangneddyf yrawrhon ac yn dragywydd. Cadw fi oddifewn ac oddiallan, sef [Page] enaid a chorph, fel yr amddiffynner fi rhag pob gwrthwyneb a ddigwyddo i'r corph, a rhag pob drwg feddwl a wna niweid na chynnwrf i'r enaid, trwy Iesu Grist ein Harglwydd.

Amen. Ein Tad, &c.

§

Gweddiau i'w dywedyd gan rai priodol.

Duw, yr hwn drwy dy Alluog nerth a wnaethost bob peth o ddiddim ddefnydd, yr hwn hesyd, wedi gosod pethau eraill mewn trefn, a ordeiniaist allan o ddyn (yr hwn a grewyd ar dy lûn, a'th ddelw dy hun) gael o wraig ei dechreuad▪a chan eu cyssylltu hwy ynhyd yr arwyddoceaist na byddei byth gyfreithlon wahanu y rhai trwy briodas a wnelyt ti yn un▪o Dduw yr hwn a gyssegraist ystad briodas i gyfryw ragorawl ddirgeledigaeth; megis ac yr arwyddoceir ac y coffeir ynddi y Briodas ysprydol a'r undeb rhwng Crist a'i Eglwys. Edrych yn drugarog [arnafi Ymma newidied y wraig y geiriau fel hyn, Arnofi a`m gwr, fel y bo iddo ef fyngharu. [yn ol dy air fel y carodd Crist ei Briawd yr Eglwys, yr hwn a`i rhoes ei hunan drosti, gan ei charu a`i mawrhâu, fel ei gnawd ei hunan; ac hefyd yn garuaidd, ac yn serchog yn ffyddlawn ac yn ufudd iddo ef; &c. a'm gwraig a chaniadhâ fod i mi ei charu hi yn ol dy air (megis y carodd Crist ei Briawd yr Eglwys, yr hwn a'i rhoes ei hunan [Page] drosti gan ei charu, a'i mawrhâu, fel ei gnawd ei hunan) a hefyd ei bod hitheu yn garuaidd, ac yn serchog, yn ffyddlon ac yn ufudd i mi, ac ymhob heddwch, sobrwydd, a thangneddyf, ei bod yn canlyn sanctaidd a duwiol wragedd. Arglwydd bendithia ni ein dau, a chaniadhâ i ni etifeddu dy deyrnas dragywyddol, trwy Iesu Grist ein Harglwydd, fel ac y bu i Isaac a Rebecca fyw yn ffyddlawn ynghyd, felly gallu o honom ninnau gyflawni a chadw yr adduned a wnaed rhyngom, a gallu o honom byth barhâu mewn perffaith gariad a thangneddyf, a byw yn ol dy ddeddfau trwy yr unrhyw Iesu Grist ein Harglwydd. Edrych arnom, Arglwydd, yn drugarog o'r nefoedd, a bendithia ni, ac fel yr anfonaist dy fendith ar Abraham a Sara, i'w mawr ddiddanwch hwy: felly bîd gwiw gennyt anfon dy fendith arnom, modd y bo i ni (yn ufudd i'th ewyllys, a chan fod bob amser dan [Page] dy nawdd) allu aros yn dy serch hyd ddiwedd ein bywyd. Duw Tad, Duw Fâb, Duw Yspryd glân, bendithia, cadw a chymmorth ni: edrych, o Arglwydd, yn drugarog ac yn ymgeleddus arnom; ac felly cyflawna ni a phob ysprydol fendith a rhâd, môdd y gallom felly fyw ynghŷd yn y fuchedd hon, fel y bo i ni yn y bŷd a ddaw allu meddiannu bywyd tragywyddol.

Amen.

§

[Os byddwch heb blant, ac yn dymuno rhai, (o ni wyddoch fod rhyw achos rhesymmol paham na ddylech ofyn rhai) yna chwanegwch megis y canlyn.]

§

Ymhellach, yr wyf yn ostyngediccaf yn attolwg i ti, ô drugarog Arglwydd, a Nefol Dâd, trwy radlawn ddawn yr hwn yr amlhâ hiliogaeth dŷn, ar fod yn wiw gennyt (os gweli yn ddâ) ein cymmorth a'th fendith, fel y gallom fod yn ffrwythlawn i hilio plant, ac hefyd gydfod a byw mewn cariad duwiol a syberwyd, fel y gwelom ddwyn ein plant i fynu yn Gristianus ac yn rhinwoddol i'th foliant a'th anrhydedd di, trwy Iesu Grist ein Harglwydd.

Amen.

[Page]

Gweddiau i'w dywedyd gan rai a fo aphlant iddynt.

Yma dál sulw, yn y Gweddiau a ganlyn, ar y geiriau a welych wedi eu rhoi yn bwrpasol mewn Print manach, y gelli eu newid hwy fel y gwelych achos dy hûn, megis efe 'n lle fi pan weddîech dros un arall; neu hwy yn lle ef pan weddiech dros fwy nag ûn, &c.

§

O Drugarog Arglwydd a Nefol Dâd, trwy radlawn ddawn yr hwn yr amlhâ hiliogaeth dŷn; yr wyfyn rhoddi i ti ostyngedig ddiolch, a'm fod yn wiw gennyt fy nghymmorth a'th fendith, a'm gwneuthur yn Dâd i blentyn. Ac mi attolygaf i ti, dyro i mi râs, fel y gallwyf wîr ymegnîo i'w weled ef yn cael Cristianus a rhinweddol ddygiad i fynu i'th foliant a'th anrhydedd di, trwy Iesu Grist ein Harglwydd. A chan nad all neb wneuthur dim dâ hebot ti, caniadhâ iddo ef dy Yspryd, ô Arglwydd, i feddwl ac i wneuthur bŷth y cyfryw bethau ag a fo cyfiawn fel y gallo ef trw'oti fŷw yn ol dy ewyllys [Page] trwy yr unrhyw Iesu Grist ein Harglwydd. Bydded dy Dadawl law bŷth arno ef, bydded dy Yspryd glân bŷth gydag ef, ac felly tywys ef yngwybodaeth ac ufudddod dy air, môdd yn y diwedd y gallo ef swynhâu bywyd tragywyddol. Nertha ef mi a attolygaf i ti Arglwydd a'th Yspryd glân y Diddan-ŵr: a pheunydd ychwanega ynddo ef dy aml ddonniau o râd, Yspryd doethineb a deall, Yspryd cyngor a nerth ysprydol, Yspryd gwybodaeth a gwîr dduwioldeb: A chyflawna ef Arglwydd, ag yspryd dy sanctaidd ofn yr awr hon ac yn dragywydd. Amddiffyn ef a'th râs Nefol, fel y byddo iddo ef barhâu yn eiddo' ti bŷth: a chaniadhâ iddo ef gan fod yn gadarn mewn ffŷdd, yn llawen gan obaith, ac wedi ymwreiddio ynghariad perffaith, allu o hono ef fordwyo tros donnau y bŷd trallodus hwn, ac o'r diwedd allu dyfod i dîr y bywyd tragywyddawl, yno i deyrnasu gydâ thi heb drangc na gorphen, trwy Iesu Grist ein Harglwydd.

Amen. Ein Tâd, &c.

[Page]

GWEDDIAƲ i'w dywedyd ar ddyddiau Ympryd a gostyngeiddrwydd.

PSal. 51.

1. Trugarhâ wrthyf, o Dduw, yn ol dy dosturiaethau dilêa fy anwireddau.

2.

Golch fi yn llwyr ddwys oddiwrth fy anwiredd: a glanhâ fi oddiwrth fy mheched.

9.

Cuddia dy wyneb oddiwrth fy mhechodau; a dilea fy holl anwire ddau.

10.

Crêa galon lan ynof, o Dduw, ac adnewydda yspryd uniawn o'm mewn.

11.

Na fwrw fi ymaith oddi ger dy fron; ac na chymmer dy Yspryd Sanctaidd oddiwrthyf.

12.

Dyro drachefn i mi orfoledd dy iechydwriaeth; ac a'th hael yspryd cynnal fi.

§

Yna arfera y Gyffes, Holl-alluog Dduw, Tâd y trugareddau, &c. ac yn ddilynol y weddi a ganlyn.

§

YMchwel di fi, o Arglwydd daionus, ac yna yr ymchwelir fi; Ystyria, ô Arglwydd, ystyria wrthyf, yr hwn sŷdd yn ymchwelyd attat trwy wylofain, ymprydio, a gweddio; canys Duw trugarog ydwyt ti yn llawn tosturi, [Page] yn ddâ dy ymmynedd, ac yn fawr dy warder. Yr wyt yn arbed, pan ŷm yn haeddu poenau, ac yn dy lîd yr wyt yn meddwl am drugaredd.

Arbet fi, Arglwydd daionus, arbet fi, ac na ddyccer fi i waradwydd. Clŷw fi, Arglwydd, canys mawr yw dy drugaredd, ac yn ol lliaws dy drugareddau, edrych arnaf, trwy haeddedigaethau a chyfryngdod dy Fendigedig Fâb Iesu Grist ein Harglwydd. Amen.

Caniadhâ, mi attolygaf i ti, Holl-alluog Dduw, fod i mi yr hwu wyf yn haeddu cael fymhoeni am fynrŵg weithredoedd, trwy gomffordd dy râd ti allu yn drugarog gael hawshád, trwy ein Harglwydd a'n Iachawdwr Iesu Grist.

Amen.

§

Yma arfera y Weddi am Faddeuant a Grâs; ac yna diwedda a Gweddi 'r Arglwydd.

GWEDDIAƲ i'w dywedyd yn amser trallod a blinderau.

Gan fod blinderau a thrallod yn gospedigaethau am bechod, yn gystal a phrofiadau o'n ffydd a'n ymmynedd, am hynny ymostwng o flaen Duw yngeiriau y Gyffes [Page] rhag-ddywededig: a dôs ymlaen gan arferu y gweddiau a ganlyn.

§

DUw, Tâd trugarog, yr hwn nid wyt yn dirmygu uchenaid calon gystuddiedig, nac adduned y gorthrymmedig: cynnorthwya yn drugarog fy ngweddiau, y rhai yr ydwyf yn eu gwneuthur ger dy fron, yn fy nhrallod a'm blîn-fyd, pa rai a wascant arnaf. Caniadhâ, trwy ragluniaeth dy ddaioni di, iddynt sôd yn wascaredig, môdd na'm briwer trwy erlyn nêb, a gallu o honof byth ddiolch i ti yn dy lân Eglwys, trwy Iesu Grist ein Harglwydd.

Amen.

§

MI attolygâf i ti, ô Arglwydd Dâd, yn drugarog edrych ar fyngwendid, ac er gogoniant dy enw, ymchwel oddiwrthyf yr holl ddrygau à ddarfu i mi o wîr gyfiownder eu haeddu: a chaniadhâ fod i mi yn fy holl drallod ddodi fynghyfan ymddiried a'm gobaith yn dy drugaredd, ac bŷth dy wasanaethu mewn sancteiddrwydd, a phurdeb buchedd i'th anrhydedd a'th ogoniant, trwy ein unic Gyfryng-ŵr a'n Dadleu-wr Iesu Grist ein Harglwydd

Amen.

§

[Page]

CAniadhâ, ô Arglwydd, mi attolygaf i ti fod i mi yr hwn a haeddaswn gael fy mhoeni am fy nrŵg weithredoedd, trwy gomffordd dy râd ti, allu yn drugarog gael hawshâd, trwy ein Harglwydd a'n Iachawdwr Iesu Grist.

Amen.

§

CYnnorthwya fi, yn drugarog, Arglwydd, yn fyngweddiau hyn, a'm herfyniau, a llywodraetha fy ffordd tuag at gaffaeliad iechyd tragywyddawl, fel ymmŷsc holl gyfnewidiau a damweiniau y bywyd marwol hwn, y gallwyf bŷth gael fy amddiffyn drwydy radlawnaf a'th barottaf borth, trwy Iesu Grist ein Harglwydd.

Amen.

§

HOll-gyfoethog a thragywyddawl Dduw, yr hwn o'th garedigol serch ar ddŷn, a ddanfonaist dy Fâb ein Iachawdwr Iesu Grist i gymmeryd arno ein cnawd, ac i ddioddef angeu ar y groes, fel y gallei pôb rhyw ddŷn ddilyn esampl ei fawr ostyngeiddrwydd ef; caniadhâ o'th drugaredd fod i mi ganlyn esampl ei ddioddefaint, a bod yn gyfrannog o'i gyfodiad, trwy Iesu Grist ein Harglwydd.

Amen.

§

[Page]

O Dduw, Brenhin y gogoniant, yr hwn a ddyrchefaist dy un Mâb Iesu Grist a mawr oruchafiaeth i'th deyrnas yn y nefoedd: attolwg i ti na âd fi yn anniddan, eithr danfon i mi dy Yspryd glân i'm diddanu, a dyrcha fi i'r un fann lle yr aeth ein Iachawdwr Crist o'r blaen, yr hwn sŷdd yn bŷw, ac yn teyrnasu gydâ thi a'r yspryd glân yn un Duw, heb drangc na gorphen.

Amen. Ein Tâd, &c.

GWEDDIAƲ trosoch eich hun, neu arall, yn Glaf.

§

HOll-alluog a bŷth-fywiol Dduw, gwneuthur-wr dynawl ryw, yr hwn wyt yn cospi y rhai a gerych, ac yu ceryddu pawb a'r a dderbyniech; myfi attolygaf i ti drugarhâu wrthyf dy was yrawrhon yn ymweledig gan dy law, ac i ti ganiadhâu i mi gymmeryd fynghlefyd yn ddioddefus. Ac felly sancteiddia, dy Dadol gospedigaeth hon i mi fel y bo i wybodaeth o'm gwendid, anghwanegu nerth i'm ffydd, difrifwch i'm edifeirwch, fel os bŷdd [Page] dy ewyllys roddi i mi fy nghynnefin iechyd, y byddo i mi dreulio y rhan arall o'm bywyd yn dy ofn, ac i'th ogoniant: Neu dyro i mi râs i gymmeryd felly dy ymweliad, fel y bo i mi yn ol diweddu y fuchedd boenedig hon, allu trigo gydâ thi yn y fuchedd dragywyddol, trwy Iesu Grist ein Harglwydd.

Amen.

§

O Arglwydd, edrych i lawr o'r nefoedd, golyga, ymwel, ac esmwythâ arnaf dy was, edrych arnaf i a golwg dy drugaredd, dyro i mi gomffordd a diogel ymddiried ynot; amddiffyn fi rhag perygl y gelyn, a chadw fi mewn tangneddyf tragywyddawl a diogelwch trwy Iesu Grist ein Harglwydd. Er ei fwyn ef, adnewydda ynof garediccaf Dâd, beth bynnac a lescâwyd trwy ddichella malais y cythraul neu drwy fy ngnawdol ewyllys fy hun a'm gwendid. Na liwia i mi fy mhechodau o'r blaen, eithr nertha fi a'th wynfydedic Yspryd, a phan welech di yn ddâ fy nghymmeryd i oddiymma cymmer fi i'th nodded, trwy ryglyddon dy garediccaf Fâb Iesu Grist ein Harglwydd.

Amen.

[Page]

GWEDDIAƲ trosoch eich hun, nen arall, lle na weler fawr obaith ô wellhad.

ODâd y Trugareddau a Duw pôb diddanwch, ein unic Borth yn amser angenoctid, yr wyf yn attolygu arnat fy nghymmorth i y rawrhon yn gorwedd dan dy law di mewn dirfawr wendid corph. Edrych, yn rasusol ô Arglwydd arnafi; a pha mwyaf y gwannhycho y dŷn oddiallan, nertha fi fwyfwy, mi attolygaf i ti, a'th râd, ac a'th lân yspryd, yn y dŷn oddimewn. Dyro i mi ddiffuant edifeirwch am holl gyfeiliorni fy muchedd o'r blaen, a ffydd ddiyscog yn dy Fâb Iesu, fel y dilêuer fy mhechodau trwy dy drugaredd di, ac y selier fy mhardwn yn y Nèf, cyn i mi fyned oddiymma, ac n'am gweler i mwyach. Dâ y gwn, o Arglwydd, nad oes un gair rhy anhawdd i ti, ac y gelli os mynni, fynghodi i etto ar fy nhraed a chaniadhâu i mi hwy hoedl yn y byd hwn. Er hyuny yn gymmaint a bod fy ymddattodiad, hyd y gwêl dyn, yn tynnu yn agos, felly parottoa, a chymmhwysa fi [Page] mi attolygaf i ti, erbyn awr angeu, fel ar ol fy ymada wiad oddiymma mewn tangneddyf, ac yn dy ffafr di, y derbynier fy enaid i'th deyrnas dragywyddawl. Golch fi mi a erfyniaf arnat, yngwaed yr Oen difrycheulyd hwnnw, a laddwyd er mwyn dilêu pechodau 'r byd, fel gan gael glanhâu a dilêu pa lwgr bynnac a gasclais yn y byd adfydig a drygionus hwn, drwy chwantau'r cnawd neu ystrywiau Satan, y caffwyf fy ngyflwyno yn bûr ac yn ddifeius yn dy olwg di; fel felly ar y Cyfodiad cyffredin y dydd diwaethaf, y caffer fi yn gymmeradwy yn dy olwg di, i dderbyn y fendith a ddatcan dy garedig Fâb yr amser hynny i bawb a'r a'th ofnant, ac a'th garant gan dywedyd, Deuwch chwi fendigedig blant fy Nhâd, meddiennwch y deyrnas a barottowyd i chwi er pan seiliwyd y bŷd. Caniadhâ hyn, mi attolygafi ti, ô drugarog Dâd trwy Iesu Grist ein Cyfryng-ŵr a'n Pryniawdwr.

Amen.

[Page]

GWEDDIAƲ tros eich Plentyn Claf.

§

HOll-alluog Dduw a thrugaroccaf Dâd, i'r hwn yn unic y perthyn dibennion bywyd ac angeu; edrych i lawr o'r Nef, yn ostyngedig mi attolygaf i ti, a golygon dy drugaredd ar fy mhlentyn, y sŷdd yr awrhon ar ei glâfwely, ymwel, ô Arglwydd, ag ef a'th iechydwriaeth, gwared ef yn dy nodedig amser dâ o'i boen gorphorol, ac achub ei enaid er mwyn dy drugareddau. Os bŷdd dy ewyllys estyn ei ddyddiau ymma ar y ddaiar, y byddo iddo fyw i ti, a hyfforddio dy ogoniant, gan dy wasanaethu yn gyfion, a gwneuthur daioni yn ei Genedl; os amgen derbyn ef i'r preswylfêydd nefol hynny, lle y mae Eneidiau y sawl a hunant yn yr Arglwydd Iesu yn mwynhâu an-orphen orphwysfa a dedwyddwch. Caniadhâ hyn, Arglwydd, er dy drugareddau yn yr unrhyw dy Fâb di, ein Harglwydd ni, Iesu Grist, yr hwn sŷdd yn byw ac yn teyrnasu gydâ thi a'r Yspryd glân byth yn un Duw, heb drangc na gorphen.

Amen.

§

[Page]

AMddiffyn, o Arglwydd, fy mhlentyn a'th râs nefol, fel y byddo iddo barhâu yn eiddot ti byth, a pheunydd gynnyddu yn dy Yspryd glân fwyswy, hyd oni ddêl i'th deyrnas dragywyddawl.

Amen. Ein Tâd, &c.

Gweddiau trosoch eich hun, neu arall, mewn blinder meddwl, neu anheddwch Cydwybod.

§

BEndigedig Arglwydd, Tâd y trugareddau, a Duw pob diddanwch, mi attolygaf i ti, edrych a golwg tosturi a thrugaredd arnaf i dy wasanaeth-ŵr cystuddiedig. Yr wyt ti yn 'scrifennu pethau chwerwon yn fy erbyn i, ac yn gwneuthur i mi feddiannu fy nghamweddau gynt; y mae dy ddigofaint yn pwyso arnaf, a'm henaid sŷdd lawn o flinder. Eithr o Dduw trugarog, yr hwn a 'scrifennaist dy air sanctaidd er addysc i ni, fel trwy ymmynedd a diddanwch dy lân 'Scrythurau y gallem gael gobaith, dyro i mi iawn ddealltwriaeth o'm cyflwr fy hun, ac o'th fygythion a'th addewidion di, fel nad ymadawyf a'm [Page] gobaith arnat ti, ac na ddodwyf fy ymddiried ar ddim arall ond tydi. Nertha fi yn erbyn fy holl brofedigaethau, iachâ fi o'm hanardymherau, Na ddryllia y gorsen yssig, ac na ddiffodd y llîn yn mygu, na chau dy drugareddau mewn sorriant; eithr pâr i mi glywed llawenydd a gorfoledd, fel y llawenycho yr escyrn a ddrylliaist. Gwared fi rhag ofn y gelyn, a dyrcha lewyrch dy wyneb-pryd arnaf, a dyro i mi dangneddyf trwy ryglyddon a chyfryngdod Iesu Grist ein Harglwydd.

Amen.

§

HOll-alluog a thragywyddawl Dduw, yr hwn yn wastad wyt barottach i wrando, na nyni i weddio, ae wyt arferol o roddi mwy nac a archom neu a ryglyddom, tywallt arnaf amlder dy drugaredd, gan faddeu i mi y cyfryw bethau ae y mae fy nghydwybod yn eu hofni, a rhoddi i mi y cyfryw ddaionus bethau nad ydwyf deilwng i'w gosyn ond trwy ryglyddon a chyfryngiad Iesu Grist dy Fâb di, a'n Harglwydd ni.

Amen.

§

[Page]

DUw, yr hwn a ddyscaist galonnau dy ffyddlonion, gan anfon iddynt lewyrch dy lân Yspryd: caniadhâ i mi trwy yr unrhyw yspryd, ddeall yr iawn farn ymhob peth, a byth lawenychu yn ei wynfydedig ddiddanwch ef, trwy ryglyddon Iesu Grist ein Iachawdwr, yr hwn sydd yn byw, ac yn teyrnasu gydâ thi yn undeb yr unrhyw yspryd, yn un Duw heb drangc na gorphen.

Amen. Ein Tâd, &c.

Gweddiau i'w dywedyd cyn yr eloch i'r Eglwys.

§

HOll-alluog a thrugarog Dduw, o rodd pwy un yn unic y daw, bod i'th bobl ffyddlon dy wasanaethu yn gywir ac yn foledig: caniadhâ, mi erfyniaf i ti, allu o honof felly dy wasanaethu di yn y bywyd hwn, fel na phallo gennyf yn y diwedd fwynhau dy nefol addewidion, trwy haeddedigaethau Iesu Grist ein Harglwydd.

Amen.

§

[Page]

O Dduw gan na allwn ni hebot ti ryngu bodd i ti, o'th drugaredd caniadhâ fod i'th lân yspryd ymhob peth uniawni a llywiaw fynghalon, trwy Iesu Grist ein Harglwydd.

Amen.

§

HOll-alluog Dduw, yr hwn drwy dy Fâb Iesu Grist a roddaist i Weinidogion dy Eglwys laweroedd o o ddonniau arbennig, ac a orchymynnaist iddynt o ddifrif borthi dy braidd, mi attolygaf i ti, roddi iddynt y donniau hynny, a grâs i'w harferu i'th anrhydedd a'th ogoniant; a chaniadhâ iddynt trwy eu buchedd a'u hathrawiaeth ofod allan dy wîr â'th fywiol air, a gwasanaethu dy sanctaidd Sacramentau yn iawn ac yn ddyladwy: a dyro i mi ac i'th holl bobl dy Nefawl râd, fel y gallom ag ufudd galon a dyledus barch wrando a derbyn dy sanctaidd air, gan dy wasanaethu yn gywir mewn sancteiddrwydd ac uniondeb holl ddyddiau ein bywyd; fel ar y diwedd y bôm gyfrannogion o'th deyrnas Nefol, ac y derbyniom Goron cyfiawnder, yr hon a addewaistyn Iesu Grist ein Harglwydd.

Amen.

[Page]

Gweddiau i'w dywedyd pan ddeloch allan o'r Eglwys.

§

CAniadhâ, mi attolygaf i ti, Hollalluog Dduw, am y geiriau a glywais heddyw a'm clustiau oddiallan, eu bod felly drwy dy râd, wedi eu plannu yn fynghalon oddimewn, fel y gallont ddwyn ynof ffrwyth buchedd ddâ, er anrhydedd a moliant i'th Enw, trwy Iesu Grist ein Harglwydd.

Amen.

§

HOll-alluog Dduw, yr hwn, o'i wîr adnabod, yw bywyd tragywyddawl: caniadhâ i mi berffaith adnabod dy Fâb Iesu Grist i fod yn ffordd, yn wirionedd, ac yn fywyd; fel gan ufuddhâu ei athrawiaeth a dilyn ei lwybrau ef, y bo i mi rodio yn ddyfal ar y ffordd y sy 'n arwain i fywyd tragywyddawl, drwy 'r unrhyw dy Fâb Iesu Grist ein Harglwydd.

Amen.

§

ARglwydd yr hollnerth a'r cadernid, yr hwn wyt Awdwr a Rhoddwr pob daioni, planna yn fynghalon gariad dy Enw, ychwanega ynof wîr grefydd, maetha fi a phob daioni, ac o'th fawr [Page] drugaredd cadw fi yn yr unrhyw, drwy Iesu Grist ein Harglwydd.

Amen.

§

ARglwydd, mi attolygaf i ti, fod dy râd bob amser yn fy rhagflaenu, ac yn fy nilyn i a pheri o honot i mi yn wastad ymroddi i bob gweithred ddâ, trwy Iesu Grist ein Harglwydd.

Amen. Ein Tâd, &c.

Gweddiau ar ddyddiau Sacrament. Y boreu cyn yr eloch allan o'ch ty.

§

HOll-alluog Dduw, yr hwn drwy dy unic anedig Fâb Iesu Grist a orchfygaist angeu, ac a agoraist i ni borth y bywyd tragywyddawl; yn ufudd yr attolygaf i ti, megis (drwy dy râd hyspysol yn fy achub) yddwyt yn peri deisyfiadau dâ i'm meddwl, felly trwy dy ddyfal gymmorth allu o honof eu dwyn i ben dâ, trwy Iesu Grist ein Harglwydd, yr hwn sŷdd yn bŷw ac yn teyrnasu gydâ thydi a'r Yspryd glân bŷth yn un Duw heb drangc na gorphen.

Amen.

§

HOll-alluog, Dduw, yr hwn a roddaist dy un Mâb i farw dros ein pechodau, [Page] ag i gyfodi drachefn dros ein cyfiawnhâd: caniadhâ i mi felly fwrw ymmaith sûr-does drygioni ac anwiredd, fel y gallwyf yn wastad dy wasanaethu di ymhurdeb buchedd a gwirionedd, trwy haeddedigaethau dy ûn Mâb Iesu Grist ein Harglwydd.

Amen.

§

HOll-alluog a thragywyddawl Dduw, dyro i mi anghwaneg o Ffŷdd, Gobaith, a Chariad perffaith; ac fel y gallwyf gael yr hyn yr wyt yn ei addo, gwnâ i mi garu yr hyn yr wyt yn ei orchymmyn, trwy Iesu Grist ein Harglwydd.

Amen.

§

HOll-alluog Dduw, Nefol Dâd, yr hwn a'm gwahoddaist i heddyw i'th fwrdd sanctaidd, llê y ministrir trachyssurus Sacrament corph a gwaed Crist, i'w dderbyn er coffâu ei ryglyddus Grôg a'i ddioddefaint, trwy ba un yn unic y cawn faddeuant am ein pechodau, ac i'n gwneir yn gyfrannogion o deyrnas Nef: yr wyf yn talu i ti ufudd a ffyddlawn ddiolch am roddi dy Fâb ein Iachawdwr Iesu Grist, nid yn unic i farw trosom, eithr i fôd hefyd yn ymborth a lluniaeth ysprydol i ni yn y [Page] Sacrament bendigedig hwnnw. Yr hyn beth gan ei fôd mor dduwiol a chyssurus i'r sawl a'i derbyniant yn deilwng, ac mor embydus i'r rhai a ryfygant ei dderbyn yn annheilwng; myfi yn ostyngedig a attolygaf i ti roddi i mi râs i wîr ystyried ardderchowgrwydd y dirgeledigaeth bendigedic hwnnw, a'r mawr berygl o'i dderbyn yn annheilwng; ac hefyd i chwilio a phrofi fynghydwybod fy hunan, (a hynny nid yn yscafn ac yn ôl dull rhai yn rhagrithio a thydi ein Duw, ond) felly fel y gallwyf ddyfod yn lân ac yn sanctaidd i'r cyfryw wledd nefol yn y wisc-briodas yr hon a ofyn Duw yn y 'Scrythur lân, a chael fy nerbyn megis cyfrannog teilwng o'r bwrdd bendigedig hwnnw. Caniadhâ hyn ô Arglwydd, er mwyn yr unrhyw dy Fâb Iesu Grist ein Harglwydd.

§

[O bydd eisieu ffurf o Ddefosiwn i'w harferu yn yr Eglwys, pan fydder yn gweini y Sacrament, chwi a ellwch eich wasangethu eich hunain allan o'r Cydymmaith Goreu.]

Amen.

[Page]

Gweddiau i'w harferu ar eich dychweliad adref o'r Sacrament.

§

HOll-alluog a bŷth-fywiol Dduw, yr wyf yn mawr ddiolch i ti, am fod yn wiw gennyt fymhorthi y dydd heddyw ag ysprydol ymborth gwerth fawroccaf gorph a gwaed dy Fâb ein Iachawdwr Iesu Grist; drwy ba un yr wyt yn siccrhâu y ffyddloniaid o'th ymgeledd a'th ddaioni, ac hefyd eu bod trwy obaith yn etifeddion dy deyrnas tragywyddawl. Ag yr wyf yn cwbl ddeisyfu ar dy Dadawl ddaioni yn drugarog dderbyn fy aberth hyn o foliant a diolch, gan erf yn arnat yn ostyngeiddiaf ganiadhâu, bod trwy ryglyddon ac angeu dy Fâb Iesu Grist, a thrwy ffydd yn ei waed ef, i mi ac i'th holl Eglwys gael maddeuant o'n pechodau a phob donniau eraill o'i ddioddefaint ef. Ac ymma yr wyf yn offrwm ac yn fynghynnhyrchu fy hun i ti, o Arglwydd, fy enaid, a'm corph▪ i fod yn aberth rhesymmol, sanctaidd, a bywiol i ti; gan attolygu i ti yn ostyngedig fod i mi, a phawb o honom a fû yn gyfrannogion o'th Gymmun bendigaid gael ein cyflawni a'th [Page] nefol fendith. Caniadhâ hyn, o Arglwydd, er mwyn dy drugareddau, trwy Iesu Grist dy anwyl Fâb ein Harglwydd.

Amen.

§

NErtha fi, mi attolygaf i ti, Arglwydd, a'th yspryd glân y Diddan-ŵr: a pheunydd ychwanega ynof dy aml ddonniau o râd, yspryd doethineb a deall, yspryd cyngor a nerth ysprydol, yspryd gwybodaeth a gwîr dduwioldeb; a chyflawna fi, Arglwydd, ag yspryd dy sanctaidd ofn, yr awr hon ac yn dragywydd.

Amen. Ein Tâd, &c.

TERFYN.

[Page]

Information about this book

Title statement

Gweddiau yn yr ystafell, i'w harferu gan bob Cristion defosionawl. Wedi eu casclu allan o'r cydymmaith goreu, gan awdwr yr unrhyw.

Edition statement

1693

Publication

Publisher

Text Creation Partnership,

Place of publication

Ann Arbor, MI ; Oxford (UK) :

Date

2009-03 (EEBO-TCP Phase 1).

ID [DLPS]

A85793

ID [STC]

Wing G2280A

ID [STC]

ESTC R177756

ID [EEBO-CITATION]

45578167

ID [OCLC]

ocm 45578167

ID [VID]

172124

Availability

This keyboarded and encoded edition of the work described above is co-owned by the institutions providing financial support to the Early English Books Online Text Creation Partnership. This Phase I text is available for reuse, according to the terms of Creative Commons 0 1.0 Universal. The text can be copied, modified, distributed and performed, even for commercial purposes, all without asking permission.

Series

Early English books online.

Notes

(EEBO-TCP ; phase 1, no. A85793)

Transcribed from: (Early English Books Online ; image set 172124)

Images scanned from microfilm: (Early English books, 1641-1700 ; 2615:19b)

Source

— Gweddiau yn yr ystafell, i'w harferu gan bob Cristion defosionawl. Wedi eu casclu allan o'r cydymmaith goreu, gan awdwr yr unrhyw.,

Extent

[4], 34 p.

Argraphwyd yn Rhydychain, gan L. Lichfield,. [Oxford] :: 1693.. (Reproduction of original in the Christ Church (University of Oxford) Library.) (With: Y Llyfr gweddi gyffredin y cydymmaith goreu, : yn y ty a'r 'stafell yn gystal ac yn y deml. [Oxford] : Argraphwyd yn Rhydychain gan Leon. Lichfield, dros Joan. Howel, yn y flwyddyn 1693.)

Creation

Created by converting TCP files to TEI P5 using tcp2tei.xsl, TEI @ Oxford.

Editorial practices

EEBO-TCP is a partnership between the Universities of Michigan and Oxford and the publisher ProQuest to create accurately transcribed and encoded texts based on the image sets published by ProQuest via their Early English Books Online (EEBO) database (http://eebo.chadwyck.com). The general aim of EEBO-TCP is to encode one copy (usually the first edition) of every monographic English-language title published between 1473 and 1700 available in EEBO.

EEBO-TCP aimed to produce large quantities of textual data within the usual project restraints of time and funding, and therefore chose to create diplomatic transcriptions (as opposed to critical editions) with light-touch, mainly structural encoding based on the Text Encoding Initiative (http://www.tei-c.org).

The EEBO-TCP project was divided into two phases. The 25,363 texts created during Phase 1 of the project have been released into the public domain as of 1 January 2015. Anyone can now take and use these texts for their own purposes, but we respectfully request that due credit and attribution is given to their original source.

Users should be aware of the process of creating the TCP texts, and therefore of any assumptions that can be made about the data.

Text selection was based on the New Cambridge Bibliography of English Literature (NCBEL). If an author (or for an anonymous work, the title) appears in NCBEL, then their works are eligible for inclusion. Selection was intended to range over a wide variety of subject areas, to reflect the true nature of the print record of the period. In general, first editions of a works in English were prioritized, although there are a number of works in other languages, notably Latin and Welsh, included and sometimes a second or later edition of a work was chosen if there was a compelling reason to do so.

Image sets were sent to external keying companies for transcription and basic encoding. Quality assurance was then carried out by editorial teams in Oxford and Michigan. 5% (or 5 pages, whichever is the greater) of each text was proofread for accuracy and those which did not meet QA standards were returned to the keyers to be redone. After proofreading, the encoding was enhanced and/or corrected and characters marked as illegible were corrected where possible up to a limit of 100 instances per text. Any remaining illegibles were encoded as <gap>s. Understanding these processes should make clear that, while the overall quality of TCP data is very good, some errors will remain and some readable characters will be marked as illegible. Users should bear in mind that in all likelihood such instances will never have been looked at by a TCP editor.

The texts were encoded and linked to page images in accordance with level 4 of the TEI in Libraries guidelines.

Copies of the texts have been issued variously as SGML (TCP schema; ASCII text with mnemonic sdata character entities); displayable XML (TCP schema; characters represented either as UTF-8 Unicode or text strings within braces); or lossless XML (TEI P5, characters represented either as UTF-8 Unicode or TEI g elements).

Keying and markup guidelines are available at the Text Creation Partnership web site.